LidanRubinov/Halacha-QA huggingface dataset:
שאלה: כשרות תרופות וחומרי נקיון לפסח: מדוע יש צורך בכשרות לתרופות וחומרי נקיון לפסח אם הם לא ראויים לאכילת כלב?
תשובה: אתה צודק בשאלתך. חומרי ניקוי לא צריכים הכשר. וכן תכשירי הגיינה לגוף (סבון גוף וכדו'), הם לשימוש חיצוני ואינם ראויים לאכילה, ולא צריכים הכשר. בתרופות, יש להבחין בין תרופות מרות, חמוצות או ללא טעם לבין תרופות שיש להם טעם של מתיקות, כמו סירופ מתוק לגרון, כדורים וכדו', אפילו שבמרכיבים שלהם יש חמץ, כיון שמדובר לחולה, זה דבר שלא ראוי לאכילת אדם ולא צריך הכשר, אלא אם כן הם טעימות.
שאלה: דיני שבעה: הורי גרושים, ואבי נישא בשנית, בנישואין אזרחיים, לאשה נוצריה. נולדו להם שלושה ילדים, שהם אחיי למחצה, והם על פי כל דין - נוצרים. למרבה הצער, אחד מאחיי למחצה איבד את עצמו לדעת. האם על פי דין ישראל, עליי לשבת עליו שבעה ולנהוג מנהגי אבלות?
תשובה: אין צורך לשבת שבעה עליו.
שאלה: מה דין מיחם חשמלי לפסח?: יש לי מיחם שהחיצוניות שלו פלסיטק כמדומני, האם מותר לי להשתמש בו לפסח? כמובן אחרי שננקה אותו היטב מסביב. ברצוני לציין שאחת למספר חודשים אני מנקה את האבנית עם חומץ בלבד (שאינו כשר לפסח).
תשובה: במיחם שמיוחד רק למים, לא צריך לחשוש, ולא צריך כלל הכשרה.
שאלה: מה מברכים על happy hippo?: מה מברכים על חטיף happy hippo? רכיבים:סוכר, שמן צמחי, קמח חיטה, אבקת חלב מלא, אבקת חלב רזה, אבקת מי גבינה, עיסת קקאו, חלבון ביצה יבש, מלח, חומר מתחלב (לציטין סויה), חומרי טעם וריח.
תשובה: אם יש ספק מה לברך, תברכו שהכל.
שאלה: בית מלון בשבת: האם יש בעיה לשהות בשבת במלון שיהודים מחללים שבת עבורי או גם בגויים יש בעיה? על אלו דברים יש להקפיד כשיוצאים לסוף שבוע במלון? (בלי להכנס בכלל לפסח)
תשובה: אם עובדי המלון היהודים עובדים בשבילך ועוברים על איסורי שבת ודאי שיש איסור בדבר, אבל אם אינם עוברים על איסורי שבת, אין בכך איסור, ומיותר לציין שצריך ללכת לבית מלון שיש לו השגחה טובה, וממילא ההשגחה בודקת גם דברים אלו.
שאלה: חינוך ילד שגנב ממתק בסופר: נכנסתי עם שני בני 7 ו-4 לסופרמקרט לקנות חלב ולא נעניתי לבקשתם לקנות להם ממתק. הסיבה לסירובי, אם יש בכלל צורך להצדיק, היתה שכבר היו הוצאות רבות על שעשועים באותו יום. חזרנו הביתה שמחים, והנה ביציאה מהמכונית ראיתי את הצעיר מבין בני שולף מכיס מכנסיו של הבן הבוגר קופסת סוכריות ארוזה, חדשה. הגדול טוען שאינו יודע איך הגיעה הקופסה לכיסו ולאחר שלחצתי עליו שינסה להזכר אמר שהצעיר הכניס אותה לכיס. הצעיר לא הכחיש, חשב שזה שעשוע ופיתח את הסיפור. השעה היתה 19:30 בערב, אשתי עבדה, הבעתי כעס מאופק ושלחתי את שניהם למיטה בלי מקלחת וטקסים קבועים אחרים של קריאת סיפור וכולי. מה לעשות, כיצד לנהוג? אלו שני ילדים מוכשרים שאין בעיות מיוחדות בתהליך החינוך שלהם.
תשובה: הם ילדים קטנים ועדין אינם יכולים להבין את המשמעות של הגניבה. צריך להסביר להם בסבלנות ולומר להם: האם מותר לילד שכן לבוא ולקחת בלי רשות חבילת סוכריות מהבית שלנו. ואז הם יבינו קצת ועדיין צריך להסביר להם שגם מחנות אסור לקחת כי הם רואים שההורים לוקחים דברים מהחנות והם לא מבינים שמשלמים על כך.
שאלה: האם מותר לקבל מוצר טוב: השאלתי לחברה שילדה טרמפולינה לתינוק (מעין סל קל מתנדנד) - אחרי שימוש של שני ילדים ודי מעוקם, עכשיו היא החזירה לי מוצר זהה חדש לגמרי משום שהבן הגדול שלה כך היא מספרת התישב עליה ועיקם אותה. המצב הכלכלי שלהם לא מזהיר ואני לא בטוחה בכלל שאני אמורה לקבל ממנה את המוצר הזה. יש הלכה לעניין כזה?
תשובה: אין הלכה, לך מותר לוותר על זה. בכל מקרה היא לא הייתה חייבת להחזיר דבר חדש. חוץ מזה, אם זה היה כמו "מתה מחמת מלאכה" אז שואל פטור. ואם כן, היא עשתה לפנים משורת הדין, ואת יכולה גם לנהוג לפנים משורת הדין, ולהחזיר לה את זה.
שאלה: ניכוש עשבים בשנת שמיטה: נתבקשתי על ידי הרשות העירונית לנכש עשבים וקוצים מחצרי זאת בתוקף סמכותם לניקוי חצרות. האם מותר בשנת שמיטה לנכש עשבים וקוצים? לטענת הרשות החצר מהווה מפגע תבורואי וסיכון לשרפות.
תשובה: מכיוון שהרשות כבר ביקשה לכסח כנראה שהמפגע גדול, ועל כן נראה שאפשר לכסח את העשבים, שהכל יכירו שנעשה לנוי ולא להצמחה. בברכת התורה והארץ הרב יהודה הלוי עמיחי
שאלה: חסכון במים מההבט ההלכתי ומוסרי: שעור המים לנטילה הוא 86 (כוס חד פעמי), האם השמוש בנטלה (פי 10) כמו שהיא היום זה ר? הסבר לשאלה: בשנה זו לא ירדו גשמים וכבר שומעים על בצורת ומבקשים לחסוך במים וכל הנטל נופל על החקלאים שמקצצים איפה שכבר אין מה לקצץ, במכסות המים, האם זה נכון להכריז בקול רם שאפשר לצאת עם כמות של רבע נטלה ידי חובה, לפנות לעמך ישראל ולהסביר את העניין החינוכי ומוסרי שבכך? כמויות המים לנטילת ידים בכל יום הם ר גודל דמיוני.
תשובה: החסכון בנטילת ידים בכמות מצומצת הוא אפסי. ולא צריך לחסוך דוקא בהידור במצות. אפשר מקודם לחסוך ולצמצם את השימוש המופרז בכל הדברים שעליהם מדברים אנשי המקצוע המומחים. אדרבא נטילת ידים בשפע מרבה טהרה ומביאה ברכה לעולם.
שאלה: האם אנחנו נשואים?: במסיבת פורים שתינו המון אלכוהול.תוך כדי הלצה החלטנו להתחתן חברי ואני. הייתה על ידי טבעת שקיבלתי מאמי במתנה. הורדתי את הטבעת מהיד ומסרתי לו, שיקדש אותי איתה. לקחנו שני חברים שלנו שיהיו עדים, הוא אמר הרי את מקודשת לי וכו וענד את הטבעת על אצבעי. החברים גם שמו לו כוס על הריצפה והוא שבר אותה. האם אנחנו נחשבים נשואים עכשיו? מה עלינו לעשות אם כן ואנחנו לא מעוניינים? בסה"כ חשבנו באותו הרגע שזה בהומור ולא מחייב אונו על שום דבר. האם אני אחשב גרושה, אסור יהיה לי להנשא לכהן? האם אני אסורה על גבר אחר עכשיו? אני מצטערת על כמות השאלות, אני נורא לחוצה.
תשובה: אכן יש כאן בעיה לא פשוטה ואני משתתף בצערך ומקווה שימצא פתרון למצוקתך. עצתי לך לגשת לרב במקומך ולפרט בפניו את כל פרטי האירוע ועליו להחליט אם את עדיין רווקה או לא. לכל פרט ופרט יש משמעות.
שאלה: להתיך תשמישי קדושה: האם מותר להתיך תשמישי קדושה (בתי מזוזה העשוים מכסף), באם התשובה חיובית, האם יש חובה להשתמש בכסף המותך למטרות מסוימות?
תשובה: בתי מזוזה, אלו תשמישי קדושה שלא פקע מהם יכולת השימוש, ויש בעיה להתיך, וצריך לייעד אותם לתשמישם. אך אם אתה רוצה להתיך כדי לעשות שוב בתי מזוזה בצורה יותר נאה, יהיה מותר. וכן לדבר יותר קדוש, כמו תפילין, יהיה מותר, מדין "מעלין בקודש".
שאלה: חימום בוילר בשבת: התעורר דיון אצלנו לגבי חימום בוילר בשבת. יש לנו בוילר שעובד לפי שעון שבת. אם שעון השבת שלו מופעל בשבת, האם ניתן להתקלח במים האלו במוצאי שבת קודש? האם יש הבדל אם זה קרה בכוונה או בטעות? האם יש להמתין במוצאי שבת קודש את הזמן בו התחממו המים בשבת?
תשובה: יש בעיה להשתמש בדבר שהוחם בשבת. חכמים כבר בזמנם אסרו חימום מים בשבת, גזירה משום הבלנים. למרות שהיום זה לא נעשה בידי אדם, אלא ממילא, זה כלול בכלל הגזירה הקודמת, ואין להשתמש במים אלו עד "בכדי שיעשו". לדוגמא, אם לוקח למים להתחמם כשעה, צריך לחכות שעה, ורק אז להשתמש.
שאלה: שליח ציבור ללא כיפה: יש לנו שליח ציבור בבית הכנסת שלא חובש כיפה ביום יום מסיבות שונות ואישיות. אנו יודעים שהוא שומר מצוות ובקי בכל ההלכות, קורא בספר תורה מצויין, נעים הליכות ופייטן טוב, ואפילו מלמד ילדים לבר מצווה ומעביר לבוגרים את טעמי המקרא. האם הוא כשר להיות שליח ציבור למרות שהוא לא חובש כיפה ביום חול?
תשובה: אם יש לו חיוב להתפלל, אין למנוע ממנו. אך לא נראה לי שלכתחילה יהיה שליח ציבור. מקובל היום בחברה שכיפה היא חלק מחזותו של שומר תורה ומצוות, ורוב הציבור מקפידים על כך, וזה לא מתאים שיהיה שליח ציבור שלנו כלפי שמיא, אם לא מקפיד על דבר שרוב הציבור מקפידים על כך.
שאלה: השתתפות בחתונה מעורבת: מה הדין בעניין השתתפות בחתונה מעורבת, האם במקרה שיושבים בצד ולא משתתפים בריקודים זה מותר? (כמובן שאין בעיה של כשרות באוכל)
תשובה: השאלה היא מורכבת, היות ובנוסף לעצם ההשתתפות, ישנה בעיה של נתינת לגיטמציה לחתונה כזו. על עצם ההשתתפות בלי לרקוד ותוך שמירת העיניים נראה שאין איסור ממש (אלא אם כן זה גורם לך להרהורים). אולם לגבי הלגיטמציה צריך חשיבה מעמיקה שלך מתוך הכירות עם משפחות החתונה האם נוכחותך נותנת לגיטמציה לדבר שברור להם כי אינו לפי דעת התורה, או שהם כלל אינם מודעים לאיסור שבדבר (כגון שאינם שומרי תו"מ), וממילא אין סיוע לדבר איסור בעצם נוכחותך בחתונה. הרב שמואל הולשטיין
שאלה: טבעת עם תפילת הדרך: קניתי לאשתי טבעת שחקוקה עליה תפילת הדרך בכתב קטן מאוד, כמובן ללא שם ה המפורש. האם ניתן להיכנס איתה לשירותים?
תשובה: אם אין שם ה' או פסוקים מותר.
שאלה: הורדת כיסוי ראש לגרושה: יש לנו חברה (35) בחו"ל שבתהליכי גירושין, מבחינת העיר המקומית היא גרושה, אך היא עדין לא קבלה גט מבית ההדין הרבני. לאחר קבלת הגט היא מעוניינת להוריד את כיסוי הראש במטרה לנסות למצוא זיווג נוסף. האם מותר לה להוריד את הכיסוי ראש?
תשובה: לכתחילה אשה גרושה צריכה לשים כיסוי ראש על ראשה או לכל הפחות פאה נכרית, ואם יש צורך גדול ללכת בגילוי ראש לגמרי יש לשאול שאלת רב פנים אל פנים.
שאלה: מסיבת סידור בספירת העומר: 1. האם ניתן לקבוע תאריך מסיבת סידור בימי ספירת העומר, במידה והתשובה היא שלילית, האם דין ר"ח אייר שונה משאר ימי הספירה? 2. האם מחנכת האבלה על מות אביה יכולה להשתתף במסיבה זו לאחר שעברו כבר חודש ימים מהפטירה או שלגבי אבילות הורים רק אחרי שנה מותר? 3. האם מותר למחנכת זו להשתתף בחזרות למסיבה זו המלוות כמובן במוזיקה הנערכות בתוך החודש?
תשובה: אם המסיבה אינה מכילה ריקודים ושירה קצבית אלא רק מוסיקה שקטה מותר לערכה בימי הספירה אך אם השירה קצבית ויש ריקדים יש לדחותה לתאריך מתאים, ל"ג בעומר או יום ירושלים או מר"ח סיון ואילך. למחנכת אבלה שנוכחותה בחזרות או במסיבה נחוצה מותר להשתתף באירועים עליזים גם אם הם מכילים מוסיקה קצבית וריקודים.
שאלה: כמי לפסוק הלכה: אני תימניה. רציתי לשאול האם אני רשאית לנהוג בהלכות (כל ההלכות) על פי ספרדים או שאני חייבת לנהוג לפי תימנים? אני עדיין לא נשואה ובבית שלי אין משהו ברור מאד.
תשובה: לכתחילה יש לך לנהוג ע"פ מנהג עדתך משום אל תטוש תורת אמך, אבל אם את מרגישה יותר טוב עם מנהגי ספרד, תוכלי לעשות התרת נדרים ולקבל על עצמך את מנהגי ספרד עד שבע"ה תינשאי ותלכי אחר מנהגי בעלך.
שאלה: לצום כל היום: אני צם כרגע ואתמול אני אכלתי ארוחה לפני מנחה אז האם אני יכול לאכול היום לפני תפילת מנחה?
תשובה: אם קיבלת על עצמך לצום כל היום אתה חייב לצום עד סוף היום.
שאלה: ברכות רבנים לרפואת חולה: במשפחתינו חלתה ילדה קטנה לצערנו במחלה ממארת. מעבר לתפילות, מעשים פרטיים וציבוריים הנעשים לרפואתה ישנם המבקשים ללכת לרבנים מסוימים לקבלת ברכות לרפואה. ישנו רב ידוע אחד העושה פדיון נפש וברכות לחולים ואשר יש צורך לתת סכום כסף גדול כחלק מההשתדלות והמאמץ של המשפחה לטובת ההצלחה ומבטיח שיראו ניסים וישועות. מדובר בסכום כסף משמעותי מאוד. אני לפי המעט שלמדתי ידיעת העתיד לא ניתנה לנו ואני מסתיג מכך. האם כבוד הרב יוכל להדריך האם יש להסתמך על הבטחות שכאלה ולעשות מאמץ כספי כמדובר? ב ובתפילה לרפואה שלימה במהרה.
תשובה: לא צריך ללכת למקבל שמבקש סכומים גדולים. וגם יש לפקפק בברכתו של מי שמתנה את ברכתו בקבלת סכומים גדולים. אין אתם צריכים ללכת אלא לצדיקים תלמידי חכמים שלא מבקשים שום פדיונות. והעיקר שאתם בעצמכם תתפללו וד' ישמע תפילתכם וירפא את הילדה בתוך שאר חולי ישראל.
שאלה: התעמלות בחדר כושר מעורב לצורך רפואי: עקב בעיות וכאבים בגב הרופא אמר שאני חייב להתאמן בחדר כושר לחיזוק שרירי הגב, אם אפשר כמה פעמים בשבוע. אני לומד וגר בחיפה ולא הצלחתי למצוא חדר כושר לא מעורב. האם לצורך רפואי מותר להתאמן בחדר כושר כזה? אחרת אני אצטרך לנסוע לי-ם או ב"ב וכדו, מה שכמעט בלתי אפשרי באופן תדיר, מה לעשות?
תשובה: תלוי באיזה אופן מופיעות שם הבנות. אם לבושות, אף אם לבושות במכנסיים, אפשר לספוג את זה. אך אם לא לבושות בצניעות, אינני מוצא היתר לכך. תלמד את התרגילים, ותעשה אותם לבד אצלך בבית.
שאלה: הזמנת אורחים ליום העצמאות בשנת אבל: הורי זצ"ל נפטרו השנה. אימי בי"ב בסיון תשס"ז ואבי בי"ד בכסלו תשס"ח. מידי שנה אנחנו נוהגים לארח מספר משפחות אצלנו במושב, ביום העצמאות. האם מותר לי להמשיך במנהג זה גם השנה?
תשובה: בשנת אבל לא משתתפים באירועים חברתיים אך אם האירוע יישא אופי שונה, כגון: לימוד או דיון וכדו' הוא מותר.
שאלה: עופות וחיות כשרים: האם מותר לאכול:ברבור,יונה,במבי,בופאלו, ואם כן, מדוע אני לא-מוכרים אותם בשום אטליז-כשר? האם מותר לאכול כל מה שהוא צומח (דשא, אורנים, פרחים וכד')?
תשובה: לגבי סוגי העופות שמנית צריך לברר אם יש לנו מסורת לגבי ודאות מינים אלו, ואם יש מסורת אז מותר לאוכלם. ולגבי צומח מותר לאכול כל מה שתרצה.
שאלה: אבי נגלה אלי: רב יקר על תשובתך על מה שכתבתי שאבי נגלה אליי אבל כנראה לא הסברתי נכון זה לא היה חלום זה היה מציאותי אני התעוררתי בגלל שילדי זז במיטתו וכשהסתכלתי לכיוון המיטה אבי עמד שם זה לא היה חלום זה היה מאוד מציאותי בגלל זה הפחד שלי גדול האם יש משהו מיוחד שצריך לעשות ולמה הוא נגלה לי הדירה שאני ישנה בה היא הייתה של אבי האם תוכל לעזור לי אינני יודעת איך לקבל את זה אם זה היה חלום זה היה יותר קל אבל זה היה בזמן ערנות כבוד הרב אשמח שתייעץ לי כי איזוני הופר מאוד עקב המקרה קשה לי לישון בלילה ואני ממש כמו ילדה קטנה ישנה עם אור אשמח אם תוכל לענות לי בהקדם כבוד הרב בכבוד גדול מראש השאלה נשאלה בהמשך לשאלה "אבי נגלה אלי אחרי מותו"
תשובה: למה את מפחדת גם אם זה היה ממשי אביך לא בא להזיק אלא לעזור ולמה זה צריך להפחידאותך. ואם הוא יבוא עוד פעם תשאלי אותו למה הוא בא ומה את יכולה לעזור לו. ואל תפחדי משום דבר.
שאלה: חמישים שקל כסף: כתוב ברמב"ם (הלכות נערה בתולה פרק א הלכה א ). מי שהיה עם בחורה בתולה צריך לשלם לאב 50 כסף. כבוד הרב מוכן להסביר את זה, והאם עצם החזרה בתשובה מכפרת על זה?
תשובה: אין הכוונה לכל בחורה אלא רק לנערה, כלומר, עד גיל שתים עשרה וחצי. בנוסף, החיוב לשלם הוא רק אם אביה תובע בבית דין את הת אבל אם הוא לא תובע לא צריך לשלם. הרב חיים כץ
שאלה: ברכת כהנים באמצע שמונה עשרה: מה קורה אם יוצא מצב שאני מאחר לתפילה ולא הספקתי להגיע לתפילת 18 בזמן והחזן הגיע לברכת כהנים ואני באמצע 18, האם אני צריך להפסיק באמצע ולברך ברכת כהנים?
תשובה: אדם הנמצא באמצע תפילת עמידה יעצור ויקשיב לברכת הכהנים אך לא יענה אמן. כהן הנמצא באמצע תפילת עמידה לא יברך ברכת כהנים. הרב יאיר וסרטיל
שאלה: קטניות בשבת שלפני פסח: האם מותר לבשל קטניות בכלים של פסח לשבת שלפני פסח?
תשובה: יהודי אשכנז נוהגים שאם בכל זאת יש צורך לבשל קטניות, לדוגמא: לצורך תינוק שהאוכל שלו הוא אורז, מייחדים כלי מיוחד. ולכן לכתחילה, לא ראוי לבשל בכלי של פסח קטניות. אך אינני אומר שזה אוסר אם בישלו. הייתי ממליץ לך, לבשל אורז בכלי רגיל, ותעבירו אותו לתבניות חד פעמיות, ותאכלו את זה בשבת.
שאלה: כיסוח דשא בשמיטה: שנה שעברה הזנחתי את הדשא אצלי בגינה והוא די התיבש, אחרי החורף גדל בגינתי עשב פרא וגם הדשא גדל. האם מותר לי לכסח את הכל על מנת שאוכל לשבת ולהנות מהדשא? האם אחרי זה אוכל להשקות את הדשא?
תשובה: אפשר לכסח בגובה ישיבה להנאה ויופי. לאחר הכיסוח אפשר להשקות במדת הצורך. בברכת התורה והארץ הרב יהודה הלוי עמיחי
שאלה: הפרעה בשינה למי שישן סתם: אני תלמיד ישיבה תיכונית. לעיתים קורה שאחד הבחורים מחליט ללכת לישון (ולא שיש לו סיבה מוצדקת, סתם מפני שהלך לישון מאוחר מאוד כי התבטל). האם יש עניין שאנחנו נהיה בחושך (שלא נדליק את האורות), ושנדבר בלחש? (אותו בחור מבטל את עצמו מלימוד תורה, אז אולי יש אפי צד לומר שיש עניין לדבר כרגיל ע"מ שיתעורר?).
תשובה: אם יש לכם זמן קבוע לכיבוי אורות, וזה שעת שינה, וודאי שהינכם חייבים לנהוג לפי כללי המוסד. אך אם הוא הולך לישון מוקדם, לדוגמא בתשע בערב, שזה זמן שכולם לומדים, והוא הולך לישון בגלל בטלנות ולא בגלל מחלה, אינכם צריכים להימנע מללמוד בחדר או לדבר בניכם, בשעה הסבירה לכך באותו מוסד שאתם לומדים.
שאלה: ברכת הטוב והמטיב על הולדת בן: קראתי תשובה של הרב בו הוא מסביר את החילוק שעל בן מברכים הטוב והמטיב ועל בת שהחיינו. הרב כתב שהבשורה על הולדת בת פחות טובה מהבשורה על הולדת בן. מהו הקריטריון לקביעת מהי הבשורה הטובה יותר, מידת השמחה של ההורים, מידת השמחה של הקב"ה בבריה שמחוייבת במצוות? ההורים שמחים בדיוק באותה המידה כאשר נולדת להם בת. בנות נצרכות בעולם בדיוק כמו בנים בכדי שההורים יקיימו פרו ורבו. ואם הקריטריון הוא לפי החיוב במצוות, הקב"ה לא חייב את הנשים במצוות, וכנראה שהן אינן זקוקות להן או שלפחות כך רצה הקב"ה. מי אנו שנקבע שהקב"ה פחות מרוצה מנשים בעולמו? וגם עצם החיוב במצוות לא מעיד על גדלות האדם או ערך גבוה יותר שיש לו. הרי יכול להיות איש המקיים את כל התורה כולה ויהיה נבל ברשות התורה. ויכולה להיות אשה המקיימת את כל התורה כולה, ורק שאינה מצווה. או איש שאינו מקיים תורה ומצוות כלל והינו יושב קרנות, לעומת אשה שכל חייה מקדישה למעשי חסד ולטובת הכלל. איך אפשר לקבוע שאנשים הם יותר טובים או בעלי ערך גבוה יותר מנשים? האם אנו יודעים את מחשבותיו של הקב"ה? נראה לי גם, שבלי קשר לתשובה אליבא דאמת, שתשובה שכזו עלולה לצער בנות רבות ולהרחיקן מחיי הדת. בנות, שכיום הן בעלות אותן הזדמנויות כמו בנים, בתחומי האקדמיה, המחקר, השררה, המסחר וכד, יזדעזעו לשמוע אמירה שכזו וייראו את הדת כפרימיטיבית וייסלדו ממנה.
תשובה: כפי שכתבתי שם, דעתם של רוב בני האדם היא הקובעת. ואם דעת הרוב תשתנה שישמחו באופן שווה בבנים ובנות, על שניהם יברכו "הטוב והמטיב". בפועל עדיין דעתם של רוב בני האדם להעדיף בנים, בהחלט יש בכך חסרון, אבל כך היא עדיין המציאות. ולכן גם אותו מיעוט חשוב ששמח בבנות כמו בבנים נגרר אחרי הרוב. וכפי שלמדנו כיוצא בזה בהלכות ברכת 'שהחיינו', שעל דבר שרוב האנשים אינם שמחים כל כך, למרות שהאדם עצמו, שמח, אינו מברך. וכמו שמי שנולדו לו עשרה בנים, גם אם מתחילה העדיף באופן נחרץ בנים על בנות, אחר עשרה בנים הוא בוודאי מעוניין שתיוולד לו בת, ולמרות זאת לא יברך "הטוב והמטיב" כי הוא נגרר אחר דעת הרוב. ולחשש שיהיו בנות שיתרחקו מחמת הלכה זו וכיוצא בה איני חושש. גם לבנים יש הלכות קשות בהבנה, והקשה מכל הוא ניסיון העקדה. כך הם חיי המאמין, ברוב הזמנים הוא רואה את היתרון העצום שבחיי התורה, ויש זמנים שהוא מרגיש קושי. ומי שמחמת קושי מסוים פורש, מן הסתם גם אם יבטלו את אותו הקושי - יפרוש מסיבה אחרת. וכן מי תפרוש מחמת הלכה כזו, גם אם היו "משנים" את ההלכה לכבודה, מן הסתם היא תפרוש מסיבה אחרת.
שאלה: השגחה פרטית או דרך הטבע: בעקבות הפיגוע במרכז-ישל"צ עלו אצלי התלבטויות: א. כאשר אנחנו אומרים שהקב"ה משגיח זה אומר- 1) כל דבר ודבר זה בהשגחה שלו, וזה קרה כי הוא רצה שזה יקרה, ואם הוא לא היה רוצה שזה יקרה זה לא היה קורה. אין דבר שקורה סתם ככה, אלא הכל מאיתו יתברך. או כפי שמישהו אמר לי במפורש: אתה רואה שיש אנשים שניצלו בנס ויש אנשים שמתו, וברור בעין שהקב"ה רצה שהם ימותו והם לא. או ש-2) יש השגחה, ואם הקב"ה רוצה שמישהו ימות- הוא ימות, ואם הקב"ה רוצה שמישהו לא ימות- הוא לא ימות, אבל גם יש מושג של טבע, וכאשר מחבל נכנס עם קלצ לישיבה ומתחיל לירות- אנשים צריכים למות. אם הקב"ה רצה שמישהו ימות- הוא באמת מת, ואם הקב"ה רצה שמישהו ינצל- הוא באמת ניצל, אבל זה שפלוני ואלמוני נרצחו זה לאו דווקא כי ה רצה שכך יקרה, אלא בגלל שמחבל ירה בהם בראש. כשאדם מת בתאונת דרכים זה דווקא בגלל שהקב"ה רצה שהוא ימות? אולי הוא מת רק בגלל שמכונית אחרת נכנסה בו. זאת אומרת: יש השגחה, אבל לא כל דבר קורה כי הקב"ה רצה שהוא יקרה אלא הקב"ה גם ברא טבע שיכול להשפיע. ב. מהי משמעות הרע בעולם? 1) גם הרע זה הקב"ה, הכל מאיתו יתברך וגם הכוחות שנלחמים בהקב"ה זה רק כביכול נלחמים כי זה בעצם הקב"ה. 2) הרע זה העדר של הקב"ה, כפי שהחושך הוא העדר האור. ואיפה שיש רוע בעולם זה כאילו כביכול חיסרון של הקב"ה. 3) הרע נלחם בהקב"ה, יש כוחות טומאה בעולם שמתנגדים לטוב האלוקי בעולם.
תשובה: אנו מאמינים שהקב"ה משגיח על העולם וכל מה שקורה הוא לא במקרה אלא אלא מכוון על ידי רבנו של עולם. וכבר אמרו חכמינו על כרחך אתה חי ועל כרחך וכו'. אך גבהו מחשבותיו ממחשבותינו ולא כל דבר אנו מבינים. אך אנו יודעים שהכל ממנו והכל לטובה. גם אם היא אינה נראת מיד. אין דבר בעולם שהוא חוץ מהשגחתו של הקב"ה. גם מה שנראה רע בשליטתו יתברך. הפרשנויות כדי לסבר את האוזן האנושית, איך להבין את ההנהגה האלוקית. איך יש מציאות של רע כביכול האם כאילו יש בעולם משהו שמתנגד לו ית' או שהרע הוא העדר טוב. אך כל זה לפי הבנתינו, וכדי לדעת איך לנהוג. אך במבט היותר שלם אין עוד מלבדו וזה נשגב מהבנתינו.
שאלה: סידור קרוע ותפילת הודיה: 1. לי תאומות בנות שנתיים שמצאו את הסידור (עם תהילים) בסיפריה שבחדרם. הן טיפסו, לקחו והחלו לקרוע אותו כבמשחק. אספתי הכל אך מה עליי לעשות איתו? אני מרגישה כל כך רע שזה קרה ויותר קשה לי לראות את זה ככה פה בבית. 2. היתה לי תאונה קטנה לפני שבועיים כאשר הייתי עם 3 הילדים באוטו ולא קרה כלום לאל. לפני יומיים בני בן 9 חודשים נפל במדרגות ויצא שלם לאל. זו תקופה לא טובה ומדאיגה. אגש לבדוק את מזוזות הבית. איך אוכל להודות לבורא עולם על שהציל אותי ואת ילדיי מהרעות האלה, האם תפילה או צדקה? אני משתדלת בעשייה אך כמובן שזה אף פעם לא מספיק ותמיד אפשר יותר.
תשובה: 1. את הסידור הקרוע כדאי לקחת לבית הכנסת ולשים שם במקום המיועד לגניזה. 2. ב"ה שניצלתם שתזכו בעז"ה לראות מכאן ואילך רק ישועות. כדאי להרבות גם בתפילה וגם בצדקה. כדאי לערוך מסיבת הודיה קטנה לבני המשפחה ולספר שם על הניסים שעשה לכם ה' ברוב אהבתו לכם. בסעודת ההודיה כדאי לקרוא יחדיו את תפילת "נשמת כל חי". בשורות טובות. הרב שמואל הולשטיין
שאלה: פיתות שחוממו על מנגל,האם נעשו בשריות?: עשיתי מנגל והנחתי כמה פיתות על המנגל הדולק כדי שיתחממו. בסוף הערב הכנסתי את הפיתות שנשארו לפריזר. כעבור כמה ימים הוצאתי וחיממתי אותם והבחנתי שיש להם ריח ואפילו קצת טעם של בשרים. האם מותר לאכול בפיתה כזו גבינה, האם אומרים כאן "ריחא מילתא"?
תשובה: אל תאכל עם פיתה זאת מוצרים חלביים.
שאלה: טבילה במקווה עם מדבקה למניעת הריון: אני עונדת מדבקה למניעת הריון. כיצד ניתן לטבול כך במקווה, שכן אסור להוריד את המדבקה?
תשובה: אין אפשרות לטבול עם המדבקה, אלא יש להסירה על מנת שלא יהיה חציצה בטבילה. לאחר הטבילה יש לשים מדבקה חדשה. ניתן לפנות לחברה ולבקש מהם מדבקות כמספר המדבקות שאת מפסידה בטבילות, היות והם אמרו כי ישלחו לנשים דתיות את המדבקות שהפסידו כתוצאה מהטבילה. הרב שמואל הולשטיין
שאלה: חדר כושר מעורב במקרה מיוחד: אני בחורה בת 17 מאשדוד שסובלת מהשמנת יתר ומאושפזת במחלקה להפרעות אכילה בבית חולים אסף הרופא שבצריפין. משקלי מחייב אותי ללכת לחדר כושר, העניין של חדר כושר חשוב ובעל משמעות גבוהה משום שחיי תלויים בפעילות הספורטיבית הזו. חיפשתי חדר כושר נפרד שיש שעות נפרדות של נשים וגברים אבל לא מצאתי. ובלא ברירה חתמתי חוזה לשנתיים בחדר כושר מעורב. לאולפנה(בית יעקב) שבה אני לומדת הגיע כל העניין והם לא מסכימים שאני אלך לשם. ניסיתי להסביר להם שזה הוראה מרופא ושזה ממש פיקוח נפש. מה אוכל לעשות בנידון, ואם אני אוכל לקבל היתר מרב? אני חוזרת ומדגישה המקרה שלי הוא ממש פיקוח נפש.
תשובה: אם את לבושה כהלכה את יכולה להתעמל שם. רפואה שלמה.
שאלה: צבע בכיפה סרוגה: הבן של חבר מבקש שיסרגו לו כיפה בצבעים של צבעי הקשת וענן אבל נודע לחבר שאלו הצבעים של תנועת הסוטים שמתגאים להיות כאלה. האם בכל זאת אין בעיה לסרוג כיפה כזאת?
תשובה: העובדה כי קבוצה של אנשים החליטה לתת לצבעים מסויימים משמעות שלילית, זו בעיה שלהם, ולא משנה במאומה את מהותם של הצבעים. הבעיה היחידה היא בכך שעלול להווצר רושם כאילו חובש כיפה זו משייך את עצמו לקבוצה השלילית הזו, לכן ניתן לסרוג את הכיפה בצורה כזו שיהיה ברור שבדובר בעננים וקשת ושאין קשר לקבוצה זו. הרב שמואל הולשטיין
שאלה: המפיל ושחרית: אם אני הולכת לישון אחרי חצות אני עדיין אומרת את תפילת המפיל ושמע ישראל? אם אני מתעוררת בשתיים עשרה בצהריים אני אומרת שחרית או מנחה, באיזה שעות מתחלפות אמירת הברכות?
תשובה: קריאת שמע יש לומר אף לאחר חצות. ברכת המפיל, מברכים רק אם רוצים לישון באותו לילה. מנהג האשכנזים וחלק מהספרדים שמברכים כשהולך לישון לפני עמוד השחר. ורבים מהספרדים נוהגים שאם הולך לישון אחר חצות אומרים "המפיל" ללא שם ומלכות. (ילקוט יוסף ג סימן רלט סעיף ד). לכתחילה יש להתפלל שחרית עד ארבע שעות ובדיעבד אפשר להתפלל עד חצות היום. חצי שעה (זמנית) לאחר חצות אפשר להתפלל מנחה. הזמנים האלה משתנים כל יום ויש להתעדכן בלוח זמנים מדוייק (יש באתר לוח זמני היום).
שאלה: התרת נדרים למנהג: אבי נוהג לשים את הטלית רק לפני ברוך שאמר, כמנהג הרבה אנשים בקהילת המוצא שלי. אני משום מה התרגלתי לשים את הטלית כבר לפני ברכות השחר. אני רוצה להתחיל לנהוג כמו אבי. האם אני צריך התרת נדרים?
תשובה: אתה צריך התרת בנדרים.
שאלה: שתיה כחיוב לצאת ידי חובה: עשיתי הבדלה לעצמי אחרי פורים ולא הצלחתי (מסיבות מובנות) לשתות רביעית יין. האם שתיית היין מעכבת לצאת ידי חובה או שלא? נ"מ גם לשאר קידושים וכו.
תשובה: במקרה שקשה למקדש לשתות יותר ממלוא לוגמיו יכולים שאר האנשים, שהוא מוציאם ידי חובה, להצטרף יחד לשתיית הרביעית. במקרה שגם האחרים לא שתו ביחד רביעית, לדעת המשנה ברורה לא יצא ידי חובתו (סימן רעא ס"ק סד) ולדעת ערוך השולחן יצא (סעיף ל). לכתחילה במקרה כזה יש לקדש על מיץ ענבים וכך ניתן יהיה לשתות כשיעור. הרב יאיר וסרטיל
שאלה: הכשר של טבליות ברזל: רופא אומר לי לקחת טבליות ברזל עקב קצת מחסור של ברזל. האם הטבליות ברזל הנבלעות צריכים הכשר?
תשובה: השאלה ממה הם עשויות. לכאורה זה תוסף מזון ולא תרופה וצריך הכשר. צריך לשאול את הרופא ממה הם עשויות, אי אפשר לענות בצורה גורפת.
שאלה: שינוי השם "עומרי": חניך שלי ב"ה חזר בתשובה לפני כמה שנים ולומד בישיבה מצויינת, שמו "עומרי". אמרו לי ששם זה בעייתי ואסור לקרוא לילד בשם זה וחייבים לעשות שינוי השם. א. מה המקור? ב. ברגע שההורים ישמעו על כך הם "יתפוצצו" מעצבים ויכול להיות שאף יוציאו את בנם מאותה ישיבה. (ההורים מסורתיים) מה צריך לעשות? - מה רמת החיוב של שינוי השם?
תשובה: א. מוזכר בח שלא לקרוא בשם של אנשים שמוזכרים כלא צדיקים, והמלך עומרי כידוע היה מלך רשע. ב. אם זה עלול להרגיז את ההורים שלו, שיחכה עד גיל שמונה עשרה, אז כשיהיה אדם עצמאי, יוכל לעשות מה שבא לו. אם בכל זאת לא נעים לו כבר עכשיו לשמוע את השם הזה, שיבקש מחביריו לקרוא לו בשם אחר, ורק ההורים יקראו לו בשם הזה. הוא יכול להוסיף לעצמו שם. יש תפילה בסידורים של הספרדים לגבאי על תוספת שם. וכשיהיה גדול יחליף לגמרי.
שאלה: מזוזה במרפסת הכניסה לבית ובחדר מדרגות: 1. כשנכנסים לביתי צריך לעלות מהחצר דרך גרם מדרגות קטן, המגיע אל מרפסת קטנה בגודל של 1.5 מ על 4 מ, למרפסת הזו יש צורת הפתח עשויה מקירות הבית בלי דלת, והיא ג"כ מקורה, ובסופה דלת הכניסה לבית, שם כמובן יש ב"ה מזוזה. האם חובה לשים בצורת הפתח של המרפסת מזוזה? 2. בתוך ביתי יש כניסה לחדר מדרגות של קומה שנייה, ויש צורת הפתח העשויה מקירות הבית האם גם שם יש חיוב קביעת מזוזה? אם כן, האם צריך לברך עליהם?
תשובה: לא צריך. לפי הרמב"ם כשאין דלת, בכלל לא צריך, וגם יש דיעה שלבית שער צריך 4 על 4 אמות, ואפשר לצרף את הדעות הללו, ולכן פטור.
שאלה: תיקון על סירוס חתול: יש בבעלות משפחתי חתול (זכר) שלפני כשבוע סירסנו אותו (מכיוון שאני ומשפחתי חשבנו זה מה שטוב עבורו כי הוא כל הזמן רק רצה לרדת למטה וכאשר הוא ירד אז הוא הלך מכות עם חתולי רחוב מה שהביא בסופו של דבר לבריחה שלו לכביש וכתוצאה מזה הוא נדרס ושבר את רגלו, ואז כבר החלטנו להקשיב לעצת הווטרינרית שאמרה שצריך לסרס אותו לטובתו) אך הבנתי שהדבר הוא איסור חמור על פי התורה. אני ומשפחתי באמת לא התכוונו לעבור על דברי התורה אלא פשוט לעשות מה שטוב עבור החתול. עכשיו רציתי לדעת את חומרת העניין, והאם יש משהו שאני יכול לעשות בנידון על מנת לתקן את השגגה הזאת שאני ומשפחתי הסכמנו לה (אני הבן במשפחה)?
תשובה: צדקת במה שכתבת, שאסור לסרס בהמה וכמו שכתוב בשו"ע חלק אבן העזר סימן ה' סעיפים יא - יד, אולם כיוון שסירסתם את החתול ע"י ויטרינרית מחמת שחשבתם שהדבר לטובתו של החתול, הרי שהעברה נעשתה בשוגג, וכיון שכן התיקון לדבר כזה כמו בכל עבירה הוא תשובה להתחרט על החטא ולקבל לעתיד שלא לשוב לחטוא.
שאלה: ה באייר בשבת: אם ה' באייר חל בשבת (כמו השנה), האם אומרים במנחה צדקתך צדק?
תשובה: נחיה ונראה את החלטת הרבנות הראשית על מועד התפילות של יום העצמאות.